Burjassot torna a ser referència en el món de l’atletisme
2025-07-24

De la mà del Club d’Atletisme “Els Sitges”, aquest cap de setmana, concretament el dissabte 25 de març, Burjassot acollirà la celebració del Campionat d’Espanya i Portugal Absolut i Sub23 de 10.000 metres i el de 5.000 metres Sub18 i Sub20, a més de la XVII Reunió de Fons Gran Premi ‘Ciutat de Burjassot’, prova inclosa en el calendari oficial de la Reial Federació Espanyola d’Atletisme. Les proves tindran lloc en les pistes del Poliesportiu Municipal.

Els atletes del més alt nivell es donaran cita a Burjassot en una jornada d’intensa activitat, la qual s’espera comptar també amb el suport del públic que anime des de les graderies i que puga gaudir d’aquest Campionat que, amb tant d’esforç, ha estat preparant el Club d’Atletisme Els Sitges, al llarg dels últims mesos. Club que, com és habitual, compta amb el suport de l’Ajuntament de la localitat, des de la Regidoria d’Esports, dirigida per Juan Gabriel Sánchez.